Na temelju članka 99. stavak 9. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/12, 5/12, 16/12, 86/12, 126/12, 94/13, 152/14, 7/2017, 68/18) Pravilnika o pomoćnicima u nastavi i stručnim komunikacijskim posrednicima („Narodne novine“ br.: 102/18 i 59/19) i projekta „Uz potporu sve je moguće, faza III“ i Odluka Župana Bjelovarsko-bilogorske županije o dodjeli pomoćnika u nastavi (KLASA: 602-03/19-01/28, URBROJ: 2103-09-19-3; KLASA: 602-03/19-01/28, URBROJ: 2103-09-19-4; KLASA: 602-03/19-01/28, URBROJ: 2103-09-19-5; KLASA: 602-03/19-01/28, URBROJ: 2103-09-19-6) od 3. rujna 2019. godine, Osnovna škola Čazma objavljuje

**NATJEČAJ**

**za zapošljavanje osoba za obavljanje poslova pomoćnika/ice u nastavi**

Broj traženih osoba: 2 pomoćnika u nastavi na nepuno radno vrijeme od 21 sat rada tjedno, jedan pomoćnik u nastavi na nepuno radno vrijeme od 28 sati rada tjedno i 1 pomoćnik u nastavi od 31 sat rada tjedno.

Mjesto rada: Čazma i Grabovnica. Vrsta ugovora: ugovor o radu na određeno vrijeme za nastavnu godinu 2019./2020.

Prijevoz: djelomično

**POSEBNI UVJETI**

* završeno najmanje četverogodišnje srednjoškolsko obrazovanje;
* završeno osposobljavanje i stečena djelomična kvalifikacija;
* pomoćnik u nastavi ne smije biti roditelj/skrbnik niti drugi član uže obitelji
* ne smije biti osoba protiv koje se vodi kazneni postupak ili je pravomoćno osuđena za neko od kaznenih djela.

Na natječaj se mogu ravnopravno javiti kandidati oba spola.

**OPIS POSLOVA**

Osnovna zadaća pomoćnika u nastavi je pružanje osobne stručne potpore učenicima s teškoćama u razvoju u osnovnoj školi, kako bi učenici s teškoćama u razvoju ravnopravno sudjelovali u svim nastavnim i izvannastavnim aktivnostima u skladu sa Školskim kurikulumom i Godišnjim planom i programom rada škole . Pružanje pomoći u socijalizaciji i savladavanju socijalno-psiholoških prepreka, senzoričkih i arhitektonskih barijera, te pomoć učenicima s komunikacijskim teškoćama.

**PRIJAVA NA NATJEČAJ**

Uz prijavu na natječaj kandidati trebaju priložiti:

1. životopis
2. dokaz o odgovarajućem stupnju obrazovanja (preslika svjedodžbe/diplome ili potvrda o stečenoj stručnoj spremi)
3. dokaz da se protiv kandidata ne vodi kazneni postupak sukladno članku 106. Zakona o odgoju i obrazovanju u osnovnoj i srednjoj školi (preslika, ne starija od dana objave natječaja)
4. potvrdu o završenom osposobljavanju i stečenoj djelomičnoj kvalifikaciji.

Ukoliko kandidat/kinja koji/a ostvaruje pravo prednosti prilikom zapošljavanju prema posebnim propisima dužan/a je u prijavi na natječaj pozvati se na to pravo i uz prijavu priložiti svu potrebnu dokumentaciju prema posebnom zakonu te ima prednost u odnosu na ostale kandidate/inje samo pod jednakim uvjetima.

Kandidat/kinja koji/a se poziva na pravo prednosti prilikom zapošljavanja sukladno članku 102. Zakona o hrvatskim braniteljima iz Domovinskog rata i članovima njihovih obitelji („ Narodne novine“ broj 121/2017.)uz prijavu na natječaj dužan/a je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Nije potrebno dostaviti originalne dokumente. Izabrani kandidati/inje dužni su prije sklapanja ugovora dostaviti original dokumentaciju kao i original potvrdu o nekažnjavanju izdanu na dan sklapanja ugovora.

Prije donošenja odluke o izboru može se organizirati prethodni razgovor s prijavljenim kandidatima o čemu će kandidati biti telefonski obaviješteni.

Rok prijave je osam (8) dana od dana objave natječaja. Natječaj je objavljen 27.9.2019. godine.

Prijave na natječaj s dokazima o ispunjavanju uvjeta dostavljaju se na adresu škole: Osnovna škola Čazma s naznakom "ZA NATJEČAJ ZA POMOĆNIKA/ICU U NASTAVI".

Nepravodobne i nepotpune prijave neće biti razmatrane.

O rezultatima natječaja kandidati će biti obaviješteni.

KLASA: 602-02/19-04/158

URBROJ: 2110/06-1/1-19-1

**Objavljeno:**

1. Web stranice škole

2. Zavod za zapošljavanje Ravnateljica škole:

3. Oglasna ploča škole Lidija Osman